# **ΕΛΛΗΝΙΚΗ ΔΗΜΟΚΡΑΤΙΑ**

**NOMOΣ ΒΟΙΩΤΙΑΣ**

## ΔΗΜΟΣ ΛΕΒΑΔΕΩΝ ΑΝΑΡΤΗΤΕΑ ΣΤΟ ΔΙΑΥΓΕΙΑ

 **ΑΡΙΘΜ.ΠΡΩΤ: 7509**

 **Λιβαδειά 21 /4/2023**

**ΑΠΟΣΠΑΣΜΑ**

Από το πρακτικό της αριθμ.2023-7ης ΜΕΙΚΤΗΣ Συνεδρίασης

του Δημοτικού Συμβουλίου Λεβαδέων

Αριθμός απόφασης  **66**

**ΘΕΜΑ** **:** Γνωμοδότηση για την ανανέωση περιβαλλοντικών όρων υφιστάμενης πλωτής μονάδας εκτροφής θαλάσσιων μεσογειακών ιχθύων με παράλληλο εκσυγχρονισμό των πλωτών εγκαταστάσεων και αύξηση της ετήσιας δυναμικότητας αυτής και αδειοδότηση συνοδών χερσαίων υποδομών, σε δημόσια δασική έκταση, εντός της ζώνης παραλίας και εντός της ζώνης αιγιαλού και θαλάσσιας έκτασης στη θέση «Όρμος Βουρλιάς», Κορινθιακού κόλπου, Δήμου Λεβαδέων, Π.Ε. Βοιωτίας της εταιρίας «ΕΛΛΗΝΙΚΕΣ ΙΧΘΥΟΚΑΛΛΙΕΡΓΕΙΕΣ Α.Β.Ε.Ε.»

Στη Λιβαδειά σήμερα την 19η Απριλίου 2023, ημέρα Τετάρτη και ώρα 18:00 μ.μ , συνήλθε σε συνεδρίαση το Δημοτικό Συμβούλιο του Δήμου Λεβαδέων στην αίθουσα του Δημοτικού Συμβουλίου – Πλ. Εθνικής Αντίστασης, **σύμφωνα με τις διατάξεις** της υπ΄αριθμ 375/2022 εγκυκλίου του ΥΠ.ΕΣ. (ΑΔΑ: Ψ42Π46ΜΤΛ6-4ΙΓ) «Λειτουργία Δημοτικού Συμβουλίου» καθώς και της υπ΄αριθμ 131/2023 εγκυκλίου του ΥΠ.ΕΣ. (ΑΔΑ: ΡΨΦΛ46ΜΤΛ6-ΟΘΨ) «Γνωστοποίηση διατάξεων του ν. 5013/2023 (Α΄12) για τη συμμόρφωση με την αριθμ. 2377/2022 απόφαση της Ολομέλειας του Συμβουλίου της Επικρατείας» και ύστερα από την από **7204/13-4-2023**   έγγραφη πρόσκληση της Προέδρου του Δημοτικού Συμβούλου κας. Καράβα Χρυσοβαλάντου Βασιλικής (Βάλιας), η οποία επιδόθηκε σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010)

Η Πρόεδρος του Δημοτικού Συμβουλίου κήρυξε την έναρξη της συνεδρίασης και διαπιστώθηκε ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες οι παρακάτω αναφερόμενοι 23 δημοτικοί σύμβουλοι :

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | Καλογρηάς Αθανάσιος |  1 | Νταντούμη Ιωάννα  |
|  |  Μητάς Αλέξανδρος | 2  | Γιαννακόπουλος Βρασίδας  |
|  | Τσεσμετζής Εμμανουήλ | 3  | Πούλου Γιώτα  |
|  | Δήμου Ιωάννης  | 4  | Γαλανός Κων/νος   |
|  | Αποστόλου Ιωάννης | 5  | Τζουβάρας Νικόλαος  |
|  | Σάκκος Μάριος  | 6  | Πούλος Ευάγγελος   |
|  | Καράβα Χρυσοβαλάντου Βασιλική (Βάλια) | 7  | Μπράλιος Νικόλαος  |
|  | Μερτζάνης Κων/νος  | 8  | Πλιακοστάμος Κων/νος  |
|  |  Σαγιάννης Μιχαήλ  |  9 | Σπυρόπουλος Δημοσθένης |
|  | Καπλάνης Κων/νος  | 10  | Παπαϊωάννου Λουκάς    |
|  | Τόλιας Δημήτριος |   |  |  |
|  | Φορτώσης  Αθανάσιος   |   |  |
|  | Καράλης Χρήστος   |  | Οι οποίοι δεν προσήλθαν |
|  |  Κοτσικώνας Επαμεινώνδας     |  | αν και κλήθηκαν νόμιμα |
|  | Γερονικολού Λαμπρινή     |  |  |
|  | Αρκουμάνης Πέτρος |  |  |
|  | Τσιφής Δημήτριος   |  |  |
|  | Καλέα –Καρούζου Ανδρομάχη |  |  |
|  | Aλεξίου Λουκάς  |  |  |
|  | Καραμάνης Δημήτριος  |  |  |
|  | Χέβα Αθανασία (Νάνσυ) |  |  |
|  | Τουμαράς Βασίλειος  |  |  |
|  | Κατής Χαράλαμπος   |  |  |

 Στην συνεδρίαση ήταν παρών ο προσκληθείς Δήμαρχος κ. Ταγκαλέγκας Ιωάννης.

Στην συνεδρίαση ήταν απόντες οι Πρόεδροι των Κοινοτήτων αν και κλήθηκαν νόμιμα με την αριθμ. πρωτ. 7204/13-4-2023 πρόσκληση της Προέδρου.

 Στην συνεδρίαση παρευρέθηκε για την τήρηση των πρακτικών και η υπάλληλος του τμήματος Υποστήριξης Πολιτικών Οργάνων Μπαλάσκα Αγγελική.

Εισηγούμενη το 10Οθέμα της ημερήσιας διάταξης της υπ αριθμ 7204/13-4-2023 πρόσκλησης*,* η κ. Πρόεδρος έθεσε υπόψη των μελών του Δημοτικού Συμβουλίου , την υπ αριθμ 12/2023 Απόφαση της Επιτροπής Ποιότητας Ζωής σύμφωνα με την οποία:

Ο πρόεδρος της Επιτροπής έθεσε υπόψη των μελών της, το υπ αριθ. **6270/31-3-2023** έγγραφο της Διεύθυνσης Περιβάλλοντος, Καθαριότητας και Πρασίνου στο οποίο αναφέρονται τα εξής:

*Σας ενημερώνουμε ότι η Μελέτη Περιβαλλοντικών Επιπτώσεων (ΜΠΕ) του έργου με τίτλο «Ανανέωση περιβαλλοντικών όρων υφιστάμενης πλωτής μονάδας εκτροφής θαλάσσιων μεσογειακών ιχθύων με παράλληλο εκσυγχρονισμό των πλωτών εγκαταστάσεων και αύξηση της ετήσιας δυναμικότητας αυτής και αδειοδότηση συνοδών χερσαίων υποδομών, σε δημόσια δασική έκταση, εντός της ζώνης παραλίας και εντός της ζώνης αιγιαλού και θαλάσσιας έκτασης στη θέση «Όρμος Βουρλιάς», Κορινθιακού κόλπου, δήμου Λεβαδέων, Π.Ε. Βοιωτίας», της εταιρίας «ΕΛΛΗΝΙΚΕΣ ΙΧΘΥΟΚΑΛΛΙΕΡΓΕΙΕΣ Α.Β.Ε.Ε.»» αναρτήθηκε σε ηλεκτρονική μορφή στο Ηλεκτρονικό Περιβαλλοντικό Μητρώο (ΗΠΜ) του Υπουργείου Περιβάλλοντος και Ενέργειας (ΥΠΕΝ) και στην ιστοσελίδα* [*https://eprm.ypen.gr/*](https://eprm.ypen.gr/)

*Η εντολή προς δημοσίευση της Μελέτης Περιβαλλοντικών Επιπτώσεων (ΜΠΕ) του έργου του τίτλου κοινοποιήθηκε στον Δ. Λεβαδέων με το υπ’ αριθμ. πρωτ.54148/17.03.2023της Επιτροπής Περιβάλλοντος & Ανάπτυξης Στερεάς Ελλάδας.*

*Η δημόσια διαβούλευση για την υποβολή απόψεων επί του θέματος θα διεξάγεται μέχρι τις 17.04.2023. Διοικητικά το έργο υπάγεται στην Κοινότητα Αγ. Άννας.*

*Σκοπός της μελέτης είναι η περιβαλλοντική αδειοδότηση του εν λόγω έργου.*

*Σύμφωνα με τις παραγράφους 1α και 2στ του άρθρου 83 του Ν. 3852/2010 εμπίπτει στις αρμοδιότητες των τοπικών συμβουλίων η έκφραση γνωμών και η διατύπωση απόψεων.*

*Επίσης, σύμφωνα με τις παραγράφους 1 και 1Βiii του άρθρου 73 του Ν. 3852/2010 η επιτροπή ποιότητας ζωής ως αποφασιστικό και εισηγητικό όργανο άσκησης των σχετικών με την προστασία του περιβάλλοντος αρμοδιοτήτων του Δήμου, εισηγείται στο δημοτικό συμβούλιο τη λήψη αποφάσεων για θέματα προστασίας του περιβάλλοντος.*

*Παρακαλείται η Επιτροπή Ποιότητας Ζωής του δήμου, λαμβάνοντας υπόψη τηγνωμοδότησητης τοπικής κοινότητας Αγ. Άννας, να προβεί στις ενέργειες, που αφορούν στην λήψη της σχετικής γνωμοδοτικής απόφασης και την αποστολή της στην Διεύθυνσή μας και στο Δημοτικό Συμβούλιο.*

*Σας επισυνάπτουμε την περιληπτική έκθεση επί της Μ.Π.Ε. της Υπηρεσίας, και την απόφαση της Κοινότητας Αγ. Άννας.*

Ο πρόεδρος της Επιτροπής έδωσε το λόγο στον Διευθυντή της Διεύθυνσης Περιβάλλοντος, Καθαριότητας και Πρασίνου κ. Δημάκα ο οποίος ενημέρωσε τα μέλη της Επιτροπής για την μελέτη που αφορά στην επέκταση της υφιστάμενης επιχείρησης. Ο Πρόεδρος τόνισε ότι η επιχείρηση είναι ήδη υφιστάμενη, δεν έχει απασχολήσει την Κοινότητα και την Δημοτική Αρχή, η παραλία στην οποία χωροθετείται δεν χρησιμοποιείται από τους κατοίκους και η μελέτη περιβαλλοντικών επιπτώσεων είναι πλήρης. Ο κ. Τόλιας συμφώνησε και είπε ότι οι κάτοικοι δεν έχουν διαπιστώσει κάποιο πρόβλημα με την υφιστάμενη επιχείρηση ούτε έχουν διατυπώσει κάποια διαμαρτυρία. Ο Πρόεδρος είπε ότι η Κοινότητα Αγίας Άννας γνωμοδότησε αρνητικά και αν και έχει δεσμευτεί να μη διαφωνεί με τις αποφάσεις των τοπικών Κοινοτήτων, για όλους τους παραπάνω λόγους ψηφίζει θετικά για την επέκταση της υφιστάμενης επιχείρησης, και φυσικά θα υπάρχει επιτήρηση και συνεχής έλεγχος από τις αρμόδιες υπηρεσίες για την τήρηση των όρων της περιβαλλοντικής μελέτης.

 Η Επιτροπή Ποιότητας Ζωής αφού έλαβε υπόψη:

1. Τις διατάξεις των άρθρων 73 & 75 (όπως αντικαταστάθηκε με το άρθρο 77 του Ν. 4555/2018,(Πρόγραμμα ΚΛΕΙΣΘΕΝΗΣ,ΦΕΚ 133/Α/2018,στο οποίο προστέθηκε εδάφιο σύμφωνα με το άρθρο 2 του Ν.4623/2019 (ΦΕΚ 134//Α/2019) του Ν.3852/2010 (Πρόγραμμα ΚΑΛΛΙΚΡΑΤΗΣ,ΦΕΚ 87/Α/2010)
2. το άρθρο 10 της από 11/3/2020 Πράξης Νομοθετικού Περιεχομένου (ΦΕΚ 55/Α/2020)
3. Την υπ’ αριθ. 374 εγκύκλιο του Υπ. Εσ. (ΑΔΑ ΨΜΓΓ46ΜΤΛ6-Φ75)
4. Το υπ. αριθ. 6270/31-3-2023 έγγραφο της Δ/νσης Περιβάλλοντος, Καθαριότητας & Πρασίνου
5. Την από 20/3/2023 Περιληπτική ‘Έκθεση επί της Μ.Π.Ε. του Πρ/νου της Δ/νσης Περιβάλλοντος, Καθαριότητας & Πρασίνου
6. Την με υπ αριθ. Πρωτ. 6207/30.3.2023 απόφαση της Κοινότητας Αγίας Άννας
7. Την ψήφο όπως διατυπώθηκε από το κάθε μέλος μετά από διαλογική συζήτηση.

**ΑΠΟΦΑΣΙΖΕΙ ΟΜΟΦΩΝΑ**

Εισηγείται ΘΕΤΙΚΑ στο Δημοτικό Συμβούλιο για την ανανέωση περιβαλλοντικών όρων υφιστάμενης πλωτής μονάδας εκτροφής θαλάσσιων μεσογειακών ιχθύων με παράλληλο εκσυγχρονισμό των πλωτών εγκαταστάσεων και αύξηση της ετήσιας δυναμικότητας αυτής και αδειοδότηση συνοδών χερσαίων υποδομών, σε δημόσια δασική έκταση, εντός της ζώνης παραλίας και εντός της ζώνης αιγιαλού και θαλάσσιας έκτασης στη θέση «Όρμος Βουρλιάς», Κορινθιακού κόλπου, Δήμου Λεβαδέων, Π.Ε. Βοιωτίας της εταιρίας «ΕΛΛΗΝΙΚΕΣ ΙΧΘΥΟΚΑΛΛΙΕΡΓΕΙΕΣ Α.Β.Ε.Ε.»

 Η Πρόεδρος ενημέρωσε από τα μέλη του Δημοτικού Συμβουλίου ότι η Δ/νση Περιβάλλοντος Καθαριότητας και Πρασίνου απέστειλε το υπ αριθμ 7237/18-4-2023 έγγραφο στο οποίο αναφέρονται:

Σας ενημερώνουμε ότι η Μελέτη Περιβαλλοντικών Επιπτώσεων (ΜΠΕ) του έργου «Ανανέωση περιβαλλοντικών όρων υφιστάμενης πλωτής μονάδας εκτροφής θαλάσσιων μεσογειακών ιχθύων με παράλληλο εκσυγχρονισμό των πλωτών εγκαταστάσεων και αύξηση της ετήσιας δυναμικότητας αυτής και αδειοδότηση συνοδών χερσαίων υποδομών, σε δημόσια δασική έκταση, εντός της ζώνης παραλίας και εντός της ζώνης αιγιαλού και θαλάσσιας έκτασης στη θέση «Όρμος Βουρλιάς», Κορινθιακού κόλπου, δήμου Λεβαδέων, Π.Ε. Βοιωτίας», αναρτήθηκε σε ηλεκτρονική μορφή στο Ηλεκτρονικό Περιβαλλοντικό Μητρώο (ΗΠΜ) του Υπουργείου Περιβάλλοντος και Ενέργειας (ΥΠΕΝ) και στην ιστοσελίδα <https://eprm.ypen.gr/>

Η εντολή προς δημοσίευση της Μελέτης Περιβαλλοντικών Επιπτώσεων (ΜΠΕ) του έργου του τίτλου κοινο­ποιήθηκε στον Δ. Λεβαδέων με το υπ’ αριθμ. πρωτ. 54148/17.03.2023 της Επιτροπής Περιβάλ­λοντος & Ανάπτυξης Στερεάς Ελλάδας.

Η δημόσια διαβούλευση για την υποβολή απόψεων επί του θέματος θα διεξάγεται μέχρι τις 17.04.2023. Για το λόγο αυτό παρακαλούμε να τεθεί άμεσα το θέμα στο Δημοτικό Συμβούλιο για λήψη σχετικής γνωμοδοτικής απόφασης.

Διοικητικά το έργο υπάγεται στην κοινότητα Αγ. Άννας.

Σκοπός της μελέτης είναι η περιβαλλοντική αδειοδότηση του εν λόγω έργου.

 Σύμφωνα με τις παραγράφους 1α και 2στ του άρθρου 83 του Ν. 3852/2010 εμπίπτει στις αρμοδιότητες των τοπικών συμβουλίων η έκφραση γνωμών και η διατύπωση απόψεων.

 Επίσης, σύμφωνα με τις παραγράφους 1 και 1Βiii του άρθρου 73 του Ν. 3852/2010 η επιτροπή ποιότητας ζωής ως αποφασιστικό και εισηγητικό όργανο άσκησης των σχετικών με την προστασία του περιβάλλοντος αρμοδιοτήτων του Δήμου, εισηγείται στο δημοτικό συμβούλιο τη λήψη αποφάσεων για θέματα προστασίας του περιβάλλοντος.

 Σας επισυνάπτουμε την περιληπτική έκθεση επί της Μ.Π.Ε. της Υπηρεσίας, την απόφαση της κοινότητας Αγ Άννας, καθώς και την απόφαση της Επιτροπής Ποιότητας Ζωής του Δ. Λεβαδέων.

 Παρακαλείσθε να προβείτε στις ενέργειες που αφορούν στη λήψη της σχετικής γνωμοδοτικής απόφασης.

 Ακολούθως η Πρόεδρος ζήτησε από τα μέλη του Δημοτικού Συμβουλίου να τοποθετηθούν σχετικά.

 Λαμβάνοντας το λόγο ο κ. Κοτσικώνας Επαμεινώνδας επικεφαλής της παράταξης «ΛΑΙΚΗ ΣΥΣΠΕΙΡΩΣΗ ΛΙΒΑΔΕΙΑΣ» είπε ότι οι περιβαλλοντικές επιπτώσεις θα είναι επιβαρυντικές στο περιβάλλον και σε συνδυασμό με άλλες όμορες καλλιέργειες που υπάρχουν στην περιοχή φυσικά και μας ανησυχούν . Είναι γεγονός ότι θα αναπτυχθούν προβλήματα στους λουόμενους και φυσικά αντιδράσεις από την τοπική κοινωνία όπως προκύπτει και από την αρνητική γνωμοδότηση – άποψη του Προέδρου της Κοινότητας Αγίας Αννας. Πέραν τούτου η περιοχή με τα έργα που έχουν γίνει αλλά και με αυτά που προγραμματίζονται να γίνουν αναβαθμίζεται με σκοπό την αξιοποίηση της . Με την εν λόγω ανάπτυξη της μονάδος θα επέλθει και η υποβάθμισή της.

Στη συνέχεια ο κ. Καπλάνης Κων/νος επικεφαλής της παράταξης «ΔΥΝΑΜΙΚΗ ΑΥΤΟΔΙΟΙΚΗΤΙΚΗ ΣΥΝΕΡΓΑΣΙΑ» χαρακτήρισε ως ασέλγεια στο περιβάλλον αυτό που ζητείται και έφερε ως παράδειγμα τα εγκαταλελειμμένα κλουβιά και γερανούς που υπάρχουν στην περιοχή και τη ζημιά που έχουν κάνει μέχρι τώρα στο περιβάλλον.

Ο επικεφαλής της παράταξης «ΑΛΛΑΖΟΥΜΕ ΣΕΛΙΔΑ» δημοτικός σύμβουλος κ. Καραμάνης Δημήτριος τόνισε ότι η τοπική αυτοδιοίκηση (Τοπική Κοινότητα) έχει ήδη εκφραστεί αρνητικά. Πρέπει να σεβαστούμε την άποψή της . Δεν υπάρχουν εγγυήσεις ως προς την λειτουργία της και το κατά πόσο θα τηρηθούν οι κανόνες που αφορούν την μη μόλυνση της περιοχής .

Απαντώντας ο κ. Δήμαρχος είπε ότι η ΕΠΟΙΖΩ αποφάσισε να γνωμοδοτήσει θετικά σχετικά με την Μελέτη Περιβαλλοντικών Επιπτώσεων (ΜΠΕ) θεωρώντας ότι υπάρχει ήδη η μονάδα και γίνεται επέκταση αυτής. Η ήδη υφιστάμενη, δεν έχει απασχολήσει την Κοινότητα και την Δημοτική Αρχή, η παραλία στην οποία χωροθετείται δεν χρησιμοποιείται από τους κατοίκους και η μελέτη περιβαλλοντικών επιπτώσεων είναι πλήρης. Τέλος δήλωσε ότι συντάσσεται με την άποψη των υπολοίπων μελών του δημοτικού συμβουλίου του Προέδρου της Κοινότητας και εισηγείται αρνητικά επί της Μελέτης Περιβαλλοντικών Επιπτώσεων (Μ.Π.Ε.) που φέρει τον τίτλο: «Ανανέωση περιβαλλοντικών όρων υφιστάμενης πλωτής μονάδας εκτροφής θαλάσσιων μεσογειακών ιχθύων με παράλληλο εκσυγχρονισμό των πλωτών εγκαταστάσεων και αύξηση της ετήσιας δυναμικότητας αυτής και αδειοδότηση συνοδών χερσαίων υποδομών, σε δημόσια δασική έκταση, εντός της ζώνης παραλίας και εντός της ζώνης αιγιαλού και θαλάσσιας έκτασης στη θέση «Όρμος Βουρλιάς», Κορινθιακού κόλπου, δήμου Λεβαδέων, Π.Ε. Βοιωτίας», της εταιρίας «ΕΛΛΗΝΙΚΕΣ ΙΧΘΥΟΚΑΛΛΙΕΡΓΕΙΕΣ Α.Β.Ε.Ε.».

Το Δημοτικό Συμβούλιο μετά διαλογική συζήτηση και αφού έλαβε υπόψη του:

* τις διατάξεις των άρθρων 72& 74 του Ν. 4555/2018 (αντικατάσταση του άρθρου 65, 67 του Ν. 3852/2010)
* το με αριθμ. Πρωτ 7237/18-4-2023 έγγραφο της Δ/νσης Περιβάλλοντος του Δήμου που είχε διανεμηθεί
* την υπ΄αριθμ 12/2023 Απόφαση της ΕΠΟΙΖΩ
* Την από 20/3/2023 Περιληπτική ‘Έκθεση επί της Μ.Π.Ε. του Πρ/νου της Δ/νσης Περιβάλλοντος, Καθαριότητας & Πρασίνου
* Την με υπ αριθ. Πρωτ. 6207/30.3.2023 απόφαση της Κοινότητας Αγίας Άννας
* Την ψήφο όλων των μελών του Δημοτικού Συμβουλίου , όπως αυτή διατυπώθηκε και δηλώθηκε δια ζώσης στην τηλεδιάσκεψη
* Την μεταξύ των μελών του συζήτηση σύμφωνα με τα πρακτικά.

**ΑΠΟΦΑΣΙΖΕΙ ΟΜΟΦΩΝΑ**

**Γνωμοδοτεί** ΑΡΝΗΤΙΚΑ επί της Μελέτης Περιβαλλοντικών Επιπτώσεων (Μ.Π.Ε.) που φέρει τον τίτλο: «Ανανέωση περιβαλλοντικών όρων υφιστάμενης πλωτής μονάδας εκτροφής θαλάσσιων μεσογειακών ιχθύων με παράλληλο εκσυγχρονισμό των πλωτών εγκαταστάσεων και αύξηση της ετήσιας δυναμικότητας αυτής και αδειοδότηση συνοδών χερσαίων υποδομών, σε δημόσια δασική έκταση, εντός της ζώνης παραλίας και εντός της ζώνης αιγιαλού και θαλάσσιας έκτασης στη θέση «Όρμος Βουρλιάς», Κορινθιακού κόλπου, δήμου Λεβαδέων, Π.Ε. Βοιωτίας», της εταιρίας «ΕΛΛΗΝΙΚΕΣ ΙΧΘΥΟΚΑΛΛΙΕΡΓΕΙΕΣ Α.Β.Ε.Ε.».

 Η καθ ύλην αρμόδια Δ/νση να προβεί στις περαιτέρω ενέργειες επί του θέματος.

**Η παρούσα απόφαση πήρε τον αριθμό 66/2023**

**Η Πρόεδρος του Δ.Σ.**

Καράβα Χρυσοβαλάντου Βασιλική (Βάλια)

 **ΤΑ ΜΕΛΗ**

|  |  |  |  |
| --- | --- | --- | --- |
|  |  |   |  ΠΙΣΤΟ ΑΠΟΣΠΑΣΜΑ |
| 1 |  | Μητάς Αλέξανδρος |  Λιβαδειά αυθημερόν  |
| 2 |  | Καλογρηάς Αθανάσιος |  Ο Δήμαρχος Λεβαδέων |
| 3 |  | Τσεσμετζής Εμμανουήλ |  |
| 4 |  | Δήμου Ιωάννης  |  ΙΩΑΝΝΗΣ .Δ. ΤΑΓΚΑΛΕΓΚΑΣ |
| 5 |  | Αποστόλου Ιωάννης |   |
| 6 |  | Σάκκος Μάριος  |  |
| 7 |  | Μερτζάνης Κων/νος  |  |
| 8 |  | Σαγιάννης Μιχαήλ  |  |
| 9 |  | Καπλάνης Κων/νος |  |
| 10 |  | Τόλιας Δημήτριος |  |
| 11 |  |  Καραλής Χρήστος |  |
| 12 |  | Φορτώσης Αθανάσιος |  |
| 13 |  | Κοτσικώνας Επαμεινώνδας |  |
| 14 |  | Αρκουμάνης Πέτρος |  |
| 15 |  | Γερονικολού Λαμπρινή |  |
| 16 |   | Τσιφής Δημήτριος   |  |
| 17 |  | Καλέα –Καρούζου Ανδρομάχη |  |
| 18 |   | Αλεξίου Λουκάς |  |
| 19 |   | Καραμάνης Δημήριος |  |
|  20 |   | Χέβα Αθανασία  |  |
| 21  |   | Τουμαράς Βασίλειος |  |
| 22 |  | Κατής Χαράλαμπος  |  |